CELEX: 32010R0737
Language: hu
Date: 2010-08-10 00:00:00
Title: A Bizottság 737/2010/EU rendelete ( 2010. augusztus 10. ) a fókatermékek kereskedelméről szóló 1007/2009/EK európai parlamenti és tanácsi rendelet végrehajtására vonatkozó részletes szabályok megállapításáról  EGT-vonatkozású szöveg

17.8.2010   
            
            
               HU
            
            
               Az Európai Unió Hivatalos Lapja
            
            
               L 216/1
            
         A BIZOTTSÁG 737/2010/EU RENDELETE
   (2010. augusztus 10.)
   a fókatermékek kereskedelméről szóló 1007/2009/EK európai parlamenti és tanácsi rendelet végrehajtására vonatkozó részletes szabályok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fókatermékek kereskedelméről szóló, 2009. szeptember 16-i 1007/2009/EK európai parlamenti és tanácsi rendeletre (1) és különösen annak 3. cikke (4) bekezdésére,
   mivel:
   
               (1)
            
            
               Az 1007/2009/EK rendelet engedélyezi az inuitok és más őslakos közösségek által hagyományosan folytatott vadászatokból származó, a létfenntartásukhoz is hozzájáruló fókatermékek forgalomba hozatalát. Engedélyezi továbbá a fókatermékek forgalomba hozatalát, ha a vadászatot kizárólag a tengeri erőforrások fenntartható kezelésének céljából folytatták, valamint ha a fókatermékek behozatala eseti jellegű és kizárólag olyan árukból áll, amelyek az utazók és családtagjaik személyes használatára szolgálnak.
            
         
               (2)
            
            
               Ezért szükséges meghatározni e fókatermékek behozatalának és az Unióban való forgalomba hozatalának részletes feltételeit az 1007/2009/EK rendelet egységes alkalmazása érdekében.
            
         
               (3)
            
            
               Indokolt engedélyezni az inuitok és más őslakos közösségek által hagyományosan folytatott vadászatokból származó, a létfenntartásukhoz is hozzájáruló fókatermékek forgalomba hozatalát, amennyiben az ilyen fókavadászat a közösség kulturális örökségének részét képezi, és a fókatermékek a hagyománynak megfelelően legalább részben felhasználásra, fogyasztásra vagy feldolgozásra kerülnek a közösségeken belül.
            
         
               (4)
            
            
               Szintén szükséges meghatározni a fókatermékek forgalomba hozatalának feltételeit azokban az esetekben, amikor e termékek a kizárólag a tengeri erőforrások fenntartható kezelésének céljából folytatott vadászat melléktermékeiből származnak, valamint az utazók és családjaik személyes használatára szolgáló fókatermékek behozatalának feltételeit.
            
         
               (5)
            
            
               E kivételes keretrendszeren belül hatékony mechanizmust kell bevezetni az e követelményeknek való megfelelés megfelelő ellenőrzésére. E mechanizmus nem korlátozhatja a szükséges mértéknél jobban a kereskedelmet.
            
         
               (6)
            
            
               E célok elérése más eszközökkel nem biztosítható kielégítően. Ezért egy olyan mechanizmusra van szükség, amelynek keretében az elismert szervek bizonyítványokat adnak ki arról, hogy a fókatermékek megfelelnek az 1007/2009/EK rendeletben meghatározott követelményeknek, hacsak a behozatal nem az utazók vagy családjaik személyes használatát szolgálja.
            
         
               (7)
            
            
               Helyénvaló arról rendelkezni, hogy a bizonyos követelményeknek megfelelő szervek felvételre kerüljenek az ilyen bizonyítványokat kiállító elismert szervek jegyzékébe.
            
         
               (8)
            
            
               A bizonyítványok kezelésének és ellenőrzésének elősegítése érdekében a bizonyítványokhoz és másolataikhoz mintapéldányokat kell készíteni.
            
         
               (9)
            
            
               A bizonyítványok ellenőrzésének folyamatát is indokolt meghatározni. Ezen eljárásoknak a lehető legegyszerűbbnek és legpraktikusabbnak kell lenniük, anélkül, hogy a rendszer megbízhatósága és koherenciája veszélybe kerülne.
            
         
               (10)
            
            
               Engedélyezni kell az elektronikai rendszerek használatát az illetékes hatóságok, a Bizottság és az elismert szervek közötti adatcsere elősegítése érdekében.
            
         
               (11)
            
            
               E rendelet alkalmazásában a személyes adatok – különösen a bizonyítványokban szereplő személyes adatok – feldolgozása tekintetében tiszteletben kell tartani a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelv (2), valamint a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet (3) rendelkezéseit.
            
         
               (12)
            
            
               Tekintve hogy e rendelet az 1007/2009/EK rendelet 2010. augusztus 20-tól alkalmazandó 3. cikkének végrehajtására vonatkozó részletes szabályokat állapítja meg, sürgős, hogy hatályba lépjen.
            
         
               (13)
            
            
               Az e rendeletben foglalt intézkedések összhangban vannak a 338/97/EK tanácsi rendelet (4) 18. cikkének (1) bekezdése értelmében létrehozott bizottság véleményével,
            
         ELFOGADTA EZT A RENDELETET:
   1. cikk
   E rendelet részletes szabályokat állapít meg a fókatermékeknek az 1007/2009/EK rendelet 3. cikke szerinti forgalomba hozatalára.
   2. cikk
   E rendelet alkalmazásában:
   1.   „más őslakos közösségek”: olyan független országokban élő közösségek, akiket a hódítás vagy a gyarmatosítás, illetve a jelenlegi államhatárok kialakítása idején az adott országban vagy az országhoz tartozó földrajzi régióban élő népek leszármazottaiként őslakosnak tekintenek, és akik jogi státusuktól függetlenül megőrizték társadalmi, gazdasági, kulturális és politikai intézményeiket vagy azok egy részét;
   2.   „nonprofit alapú forgalomba hozatal”: a vadászat kapcsán nyújtott bármely támogatás összegével csökkentett, a vadász által viselt költségek megtérülésével azonos vagy attól alacsonyabb áron való forgalomba hozatal.
   3. cikk
   (1)   Az inuitok vagy más őslakos közösségek által folytatott vadászatokból származó fókatermékek csak akkor hozhatók forgalomba, ha megállapítható, hogy olyan fókavadászatokból származnak, amelyek az alábbi feltételek mindegyikét teljesítik:
   
               a)
            
            
               olyan inuit vagy más őslakos közösségek által folytatott fókavadászatok, amely közösségekben él az adott földrajzi régióban folytatott fókavadászat hagyománya;
            
         
               b)
            
            
               a vadászatból származó fókatermékek a hagyománynak megfelelően legalább részben felhasználásra, fogyasztásra vagy feldolgozásra kerülnek a közösségeken belül;
            
         
               c)
            
            
               a fókavadászat hozzájárul a közösség létfenntartásához.
            
         (2)   A forgalomba hozatal idején a fókaterméket a 7. cikk (1) bekezdésében említett bizonyítványnak kell kísérnie.
   4. cikk
   Utazók vagy családjaik személyes használatára szolgáló fókatermékek csak akkor importálhatók, ha az alábbi feltételek egyike teljesül:
   
               1.
            
            
               a fókatermékeket utazók viselik vagy személyes poggyászukban szállítják, vagy annak tartalmát képezik;
            
         
               2.
            
            
               a fókatermékek egy olyan természetes személy magántulajdonát képezik, aki valamelyik harmadik országból az Unióba helyezi át lakóhelyét;
            
         
               3.
            
            
               a fókatermékeket az utazók helyben egy harmadik országban szerezték, és egy későbbi időpontban importálják, feltéve, hogy az Unió területére megérkezvén ezen utazók bemutatják a ez érintett tagállam vámhatóságának a következő dokumentumokat:
               
                           a)
                        
                        
                           a behozatalról szóló írásos bejelentést;
                        
                     
                           b)
                        
                        
                           egy dokumentumot, ami bizonyítja, hogy a terméket az érintett harmadik országban szerezték.
                        
                     
         A 3. pont alkalmazásában az írásos bejelentést és a dokumentumot a vámhatóságoknak láttamozniuk kell, és vissza kell adniuk az utazóknak. A termék behozatalakor a bejelentést és a dokumentumot be kell mutatni a vámhatóságoknak a szóban forgó termékekre vonatkozó vámáru-nyilatkozattal együtt.
   5. cikk
   (1)   A tengeri erőforrások kezeléséből származó fókatermékek csak akkor hozhatók forgalomba, ha megállapítható, hogy olyan fókavadászatokból származnak, amelyek teljesítik az alábbi feltételek mindegyikét:
   
               a)
            
            
               a fókavadászatra egy olyan nemzeti vagy regionális természeti erőforrás-kezelési tev keretében került sor, amely a tengeri erőforrások tudományos populációs modelljeit használja, és ökoszisztéma-alapú megközelítést alkalmaz;
            
         
               b)
            
            
               a vadászat nem haladja meg az a) pontban említett tervvel összhangban kialakított, teljes megengedett fogási kvótát;
            
         
               c)
            
            
               olyan vadászat, amelynek melléktermékeit nem szisztematikus módon, nonprofit alapon hozzák forgalomba.
            
         (2)   A forgalomba hozatal időpontjában a fókaterméket a 7. cikk (1) bekezdésében említett bizonyítványnak kell kísérnie.
   6. cikk
   (1)   Az elismert szervek jegyzékébe fel kell venni azt a szervet, amely igazolni tudja az alábbi követelményeknek való megfelelést:
   
               a)
            
            
               jogi személyiséggel rendelkezik;
            
         
               b)
            
            
               képes annak megállapítására, hogy a 3. és 5. cikk követelményei teljesülnek;
            
         
               c)
            
            
               képes kiállítani és kezelni a 7. cikk (1) bekezdésében említett bizonyítványokat, valamint az adatokat feldolgozni és tárolni;
            
         
               d)
            
            
               feladatait oly módon képes ellátni, hogy az nem jár összeférhetetlenséggel;
            
         
               e)
            
            
               képes figyelemmel kísérni a 3. és 5. cikkben meghatározott követelményeknek való megfelelést;
            
         
               f)
            
            
               az e rendelet követelményeinek való meg nem felelés esetén képes a 7. cikk (1) bekezdésében említett bizonyítványokat visszavonni vagy érvényességüket felfüggeszteni, valamint intézkedéseket tenni a tagállamok illetékes hatóságainak és vámhatóságainak erről való tájékoztatására;
            
         
               g)
            
            
               a szervet egy független harmadik fél ellenőrzi;
            
         
               h)
            
            
               nemzeti vagy regionális szinten működik.
            
         (2)   Az (1) bekezdésben említett jegyzékbe való felvétel érdekében a szerv kérelmet nyújt be a Bizottsághoz az (1) bekezdésben meghatározott követelményeknek való megfelelést igazoló dokumentumok kíséretében.
   (3)   Az elismert szerv minden jelentési időszak végén benyújtja a Bizottsághoz az (1) bekezdés g) pontjában említett független harmadik fél által készített ellenőrzési jelentéseket.
   7. cikk
   (1)   Amennyiben a 3. cikk (1) vagy az 5. cikk (1) bekezdésében rögzített, a forgalomba hozatalra vonatkozó követelmények teljesülnek, egy elismert szerv kérésre kiállítja a mellékletben szereplő mintának megfelelő bizonyítványt.
   (2)   Az elismert szerv eljuttatja a bizonyítványt a kérelmező részére, és másolatát három évig megőrzi adatnyilvántartás céljából.
   (3)   A 8. cikk (2) bekezdésére is figyelemmel, amikor egy fókaterméket forgalomba hoznak, a bizonyítvány eredetijét át kell adni a fókatermékkel együtt a forgalomba hozatal időpontjában. A kérelmező megtarthatja a bizonyítvány egy másolatát.
   (4)   Minden későbbi számlának tartalmaznia kell a bizonyítvány sorszámára történő hivatkozást.
   (5)   A 3. cikk (1) vagy az 5. cikk (1) bekezdésének megfelelőnek kell tekinteni az (1) bekezdésnek megfelelően kiállított bizonyítvánnyal kísért fókaterméket.
   (6)   A fókaterméknek a 2913/92/EGK tanácsi rendelet (5) 79. cikke szerinti szabad forgalomba bocsátása érdekében tett vámáru-nyilatkozat elfogadásának feltétele egy az e cikk (1) bekezdésével összhangban kiállított bizonyítvány bemutatása. A 2913/92/EGK rendelet 77. cikke (2) bekezdésének sérelme nélkül a vámhatóságok megőrzik a bizonyítvány egy másolatát.
   (7)   Az (1) bekezdéssel összhangban kiállított bizonyítvány hitelességét vagy helytállóságát illetően felmerült kétség esetén, valamint ha további tanácsra van szükség, a vámhatóságok és a bűnüldöző hatóságok tisztviselői felveszik a kapcsolatot az érintett tagállam által a 9. cikknek megfelelően kijelölt illetékes hatóságokkal. Az illetékes hatóságok döntenek a szükséges intézkedésekről.
   8. cikk
   (1)   A 7. cikk (1) bekezdésében említett bizonyítványokat papírformátumban vagy elektronikus formában kell kiállítani.
   (2)   Elektronikus úton kiállított bizonyítvány esetén e bizonyítvány egy kinyomtatott példányának kell kísérnie a fókaterméket a forgalomba hozatal időpontjában.
   (3)   A bizonyítvány használata a forgalomba hozatallal kapcsolatos egyéb formai követelmények sérelme nélkül történik.
   (4)   A 9. cikknek megfelelően kijelölt illetékes hatóság kérheti a bizonyítvány fordítását azon tagállam hivatalos nyelvén, ahol a terméket forgalomba hozzák.
   9. cikk
   (1)   Minden tagállam kijelöl egy vagy több illetékes hatóságot az alábbi feladatok ellátására:
   
               a)
            
            
               a behozott fókatermékekre vonatkozó bizonyítványok ellenőrzése a vámhatóságoknak a 7. cikk (7) bekezdése szerinti kérésére;
            
         
               b)
            
            
               a bizonyítványoknak az adott tagállamban létrehozott és tevékenykedő elismert szervek általi kiállításának ellenőrzése;
            
         
               c)
            
            
               az adott tagállamban folytatott fókavadászatból származó fókatermékekre kiállított bizonyítványok egy másolatának megőrzése.
            
         (2)   A tagállamok értesítik a Bizottságot az (1) bekezdésnek megfelelően kijelölt illetékes hatóságokról.
   (3)   A Bizottság saját honlapján elérhetővé teszi az (1) bekezdésnek megfelelően kijelölt illetékes hatóságok jegyzékét. A jegyzéket rendszeresen frissíteni kell.
   10. cikk
   (1)   Az illetékes hatóságok használhatnak elektronikus rendszereket a bizonyítványokban szereplő adatok egymás közötti cseréjére és rögzítésére.
   (2)   A tagállamok figyelembe veszik az (1) bekezdésben említett elektronikus rendszerek komplementaritását, kompatibilitását és interoperabilitását.
   11. cikk
   Ez a rendelet a személyes adatok feldolgozása vonatkozásában nem sérti az egyéneknek az Unió joga és a nemzeti jog értelmében biztosított védelem szintjét, különösen nem változtatja meg a 95/46/EK irányelv és a 45/2001/EK rendelet szerinti jogokat és kötelezettségeket. Az egyéneknek a személyes adatok feldolgozása tekintetében való védelmét különösen a bizonyítványokban foglalt személyes adatok nyilvánosságra hozatalának vagy közlésének vonatkozásában kell biztosítani.
   12. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. augusztus 10-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 286., 2009.10.31., 36. o.
   
      (2)  HL L 281., 1995.11.23., 31. o.
   
      (3)  HL L 8., 2001.1.12., 1. o.
   
      (4)  HL L 61., 1997.3.3., 1. o.
   
      (5)  HL L 302., 1992.10.19., 1. o.
   MELLÉKLET
   
      
   
      
   
      
   
      
   
      
   
      Útmutató megjegyzések
   
   
      Általános:
   
   Kérjük, nagybetűkkel töltse ki a nyomtatványt.
   
               1. mező
            
            
               Kiállító szerv
            
            
               Adja meg a bizonyítványt kiállító elismert szerv nevét és címét.
            
         
               2. mező
            
            
               A kiállító ország számára fenntartott hely
            
            
               A kiállító ország számára fenntartott hely.
            
         
               3. mező
            
            
               A bizonyítvány száma
            
            
               Adja meg a bizonyítvány kiállítási sorszámát.
            
         
               4. mező
            
            
               A forgalomba hozatal országa
            
            
               Adja meg azon országot, amelyben előreláthatólag első ízben hozzák forgalomba a fókaterméket az Európai Unió piacán.
            
         
               5. mező
            
            
               ISO-kód
            
            
               Adja meg a 4. mezőben megadott ország kétjegyű kódját.
            
         
               6. mező
            
            
               Kereskedelmi leírás
            
            
               Adja mega fókatermék(ek) kereskedelmi leírását. A leírásnak a 8. mezőben szereplő bejegyzéssel összhangban kell lennie.
            
         
               7. mező
            
            
               Indokolás
            
            
               Pipálja ki a megfelelő négyzetet.
            
         
               8. mező
            
            
               Tudományos elnevezés
            
            
               Adja meg a termékhez felhasznált fókafaj(ok) tudományos nevét. Amennyiben egy összetett termék egynél több fajt tartalmaz, minden fajt külön sorban adjon meg.
            
         
               9. mező
            
            
               HR vámtarifaszám
            
            
               Adja meg a négy vagy hat számjegyű, a Harmonizált Áruleíró- és Kódrendszer alapján meghatározott árukódot.
            
         
               10. mező
            
            
               Az ország, amelyben a fókát elejtették
            
            
               Nevezze meg azt az országot, ahol a termékhez használt fókákat természetes környezetükből kiszakították.
            
         
               11. mező
            
            
               ISO-kód
            
            
               Adja meg a 10. mezőben megadott ország kétjegyű kódját.
            
         
               12. mező
            
            
               Nettó tömeg
            
            
               Adja meg a teljes tömeget kg-ban. Ez a fókatermékek nettó tömegét jelenti, az állványoktól, távtartóktól, öntapadó címkéktől stb. különböző közvetlen tárolóeszközök és csomagolás nélkül.
            
         
               13. mező
            
            
               Egységek száma
            
            
               Adja meg az egységek számát, ha alkalmazható.
            
         
               14. mező
            
            
               Megkülönböztető jelzések
            
            
               Lehetőség szerint adjon meg minden megkülönböztető jelzést, mint például: a tétel száma, hajórakjegy száma.
            
         
               15. mező
            
            
               Egyedi azonosító
            
            
               Adja meg a termékeken található, a nyomonkövethetőség érdekében alkalmazott azonosítókat.
            
         
               16. mező
            
            
               A kiállító szerv aláírása és bélyegzője
            
            
               Ezt a mezőt egy erre felhatalmazott tisztviselő írja alá, feltüntetve az aláírás helyét és idejét is, és a kiállító elismert szerv pecsételi le hivatalos pecsétjével.
            
         
               17. mező
            
            
               Vámhatóságok általi láttamozás
            
            
               A vámhatóságnak fel kell tüntetnie a vámáru-nyilatkozatok számát, és alá kell írnia és le kell bélyegeznie.